**APSTIPRINU** \_\_\_\_\_\_\_\_\_\_\_\_\_\_\_\_\_\_\_ A. Aniņš

2021. gada 23. augustā

**Kustamās mantas – pašgājēja-iekrāvēja LIEBHERR L522 izsoles noteikumi**

**I VISPĀRĪGIE NOTEIKUMI**

1.Izsoles noteikumi (turpmāk tekstā – noteikumi) paredz kārtību, kādā organizējama kustamās mantas – pašgājēja-iekrāvēja LIEBHERR L522 atsavināšana, atbilstoši Publiskas personas mantas atsavināšanas likumam.

2.Izsoli organizē SIA “Kuldīgas siltumtīkli”, reģ. Nr. 40003007890, juridiskā adrese Lapegļu iela 8, Kuldīga, Kuldīgas novads, LV-3301.

3.Izsoles veids – rakstiska izsole.

4.Kustamā manta tiks pārdota izsoles dalībniekam, kas piedāvās visaugstāko cenu.

5.Izsoles vieta un laiks – izsole notiks 2021. gada **31. augustā** plkst.**15.00** SIA “Kuldīgas siltumtīkli” birojā, Lapegļu ielā 8, Kuldīgā, Kuldīgas novadā.

6.Izsoles dalībnieku reģistrācija un piedāvājumu pieņemšana tiks veikta no sludinājuma publikācijas brīža SIA “Kuldīgas siltumtīkli” mājaslapā līdz 2021.gada **31. augusta** plkst. **14:30**.

**II ZIŅAS PAR IZSOLĒ PIEDĀVĀTO KUSTAMO MANTU**

7.Izsolē tiek piedāvāta SIA “Kuldīgas siltumtīkli” kustamā manta – pašgājējs-iekrāvējs **LIEBHERR L522**, izlaiduma gads **1999**, reģistrācijas datums **22.02.2016.,** rūpnīcas numurs **4220713,** reģistrācijas numurs **T5761LH**, motorstundas **11266**, pilna masa **10500** kg, jauda **100.6** zs, valsts tehniskā apskate – **beigusies 02.2021.** Apskatāms **Stacijas ielā 6**, Kuldīgā, Kuldīgas novadā. Lai apskatītu, sazināties ar kontaktpersonu Uldi Cīruli, tel. 29116881.

8.Kustamās mantas izsoles sākumcena – **EUR 8 000.00 (astoņi tūkstoši eiro un 00 centi) plus PVN.**

9.Drošības nauda (nodrošinājums) 5% apmērā no izsoles sākumcenas- EUR 400.00. 10.Samaksas nosacījumi par nosolīto objektu: piedāvātā augstākā summa, atrēķinot drošības naudu, jāsamaksā 3 (trīs) darba dienu laikā pēc izsoles dienas.

**III IZSOLES DALĪBNIEKU REĢISTRĒŠANAS KĀRTĪBA**

10.Izsoles dalībnieku reģistrācija notiek SIA “Kuldīgas siltumtīkli” birojā, Lapegļu ielā 8, Kuldīgā, sākot no sludinājuma publicēšanas dienas līdz 2021.gada **31. augusta** plkst. 14:30. Reģistrāciju veic, katru darba dienu no plkst. 8.00-17.00.

11. Drošības nauda (nodrošinājums) jāieskaita SIA “Kuldīgas siltumtīkli” kontā: SIA “Kuldīgas siltumtīkli”, reģ. Nr. 40003007890, SEB banka, kods UNLALV2X, konts LV51UNLA0011000206802 ar norādi: “LIEBHERR L522 izsole”.

12.Lai reģistrētos par izsoles dalībnieku, jāiesniedz pieteikums, kurā pretendents apliecina, ka ir iepazinies ar izsoles noteikumiem un jāuzrāda šādi dokumenti:

12.1.Fiziskām personām - personu apliecinošs dokuments;

12.2.Juridiskām personām- ja juridisku personu nepārstāv paraksttiesīgā amatpersona – jāuzrāda juridiskas personas izdota pilnvara.

12.3.maksājuma dokumenti par drošības naudas samaksu.

13.Izsoles dalībniekus reģistrē uzskaites sarakstā, kurā jānorāda šādas ziņas:

13.1.izsoles objekts;

13.2.fiziskām personām – izsoles dalībnieka vārds, uzvārds, personas kods, adrese;

13.3.juridiskām personām – juridiskās personas pilns nosaukums, adrese, reģistrācijas Nr., pārstāvja (pilnvarotās personas) vārds, uzvārds, personas kods, kontakttālrunis;

13.4.atzīme par drošības naudas samaksu.

14.Noteikumos minētajā termiņā, piedāvājumi iesniedzami slēgtās aploksnēs ar atzīmi, kurai izsolei tos iesniedz. Iesniegumā norāda iesniedzēja vārdu un uzvārdu vai nosaukumu, adresi, kontaktinformāciju, norēķinu konta numuru kredītiestādē, piedāvājuma iesniegšanas laiku un piedāvāto summu, kā arī apliecina piekrišanu izsoles noteikumiem. Piedāvājumi, kas neatbilst šīm prasībām, uzskatāmi par nederīgiem.

15.Komisijai un personai, kas reģistrē izsoles dalībniekus, nav tiesību iepazīstināt fiziskās un juridiskās personas ar ziņām par citiem izsoles dalībniekiem.

**IV IZSOLES NORISE**

16.Izsoles vadītājs izsoles komisijas locekļu klātbūtnē atver slēgtās aploksnēs iesniegtos piedāvājumus, bez dalībnieku klātbūtnes. Mutiskie piedāvājumi rakstiskā izsolē ir aizliegti.

17.Pēc aplokšņu atvēršanas izsoles komisija no iesniegtajiem piedāvājumiem sastāda piedāvāto cenu sarakstu, atraida nederīgos piedāvājumus, un, ja nav šaubu, nosauc visaugstāko cenu un personu, kas to nosolījusi un paziņo par izsoles pabeigšanu. Par to tiek sastādīts protokols.

18.Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles komisijas turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu.

19.Izsoles dalībnieks, kurš ir nosolījis visaugstāko cenu, ar savu parakstu apliecina protokolā norādītās cenas atbilstību nosolītajai cenai.

20.Ja nosolītājs noteiktā termiņā nesamaksā nosolīto cenu, tad viņš zaudē tiesības uz nosolīto objektu.

21.Izsole uzskatāma par nenotikušu, ja neviens nav reģistrējies par izsoles dalībnieku.

**V IZSOLES REZULTĀTU APSTIPRINĀŠANA**

22.Pēc izsoles komisijas locekļi apstiprina izsoles rezultātu protokolu ar saviem parakstiem. Izsoles protokolu sagatavo 2 eksemplāros (pa vienam - objekta nosolītājam un SIA “Kuldīgas siltumtīkli”).

23. 3 (trīs) darba dienu laikā pēc izsoles, mantas nosolītājs veic visus maksājumus par nosolīto mantu *euro* valūtā.

24.Ja nosolītājs noteiktajā laikā nav samaksājis nosolīto cenu, nākamajam izsoles dalībniekam, kas piedāvājis augstāko cenu, ir tiesības 2 nedēļu laikā paziņot izsoles rīkotājam par izsoles objekta pirkšanu par paša nosolīto augstāko cenu.

25.Nokavējot noteikto samaksas termiņu, nosolītājs zaudē samaksāto drošības naudu.

26.7 (septiņu) darba dienu laikā pēc maksājumu nokārtošanas ar nodošanas pieņemšanas aktu nosolītā manta tiek nodota pircējam.

*Pielikums Nr.1*

 **pieteikums**

**dalībai SIA „Kuldīgas siltumtīkli” pašgājēja-iekrāvēja LIEBHERR L522**

 **rakstiskai izsolei**

Kuldīgā, 2021. gada \_\_\_\_\_. \_\_\_\_\_\_\_\_\_\_\_\_\_\_\_\_\_\_\_

Iepazinies/-usies ar izsoles noteikumiem, es, apakšā parakstījies/-usies, vēlos piedalīties SIA „Kuldīgas siltumtīkli” kustamās mantas – **pašgājēja-iekrāvēja LIEBHERR L522**, reģistrācijas Nr. T5761LH, rakstiskā izsolē.

Ar šī pieteikuma iesniegšanu:

1. apņemos ievērot visas izsoles noteikumu prasības;
2. garantēju sniegto ziņu patiesumu un precizitāti;
3. apliecinu, ka esmu iepazinies/-usies ar automašīnas izsoles noteikumiem.

Juridiska/Fiziska persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nosaukums/vārds, uzvārds*

*juridiskā/dzīvesvietas adrese, tālruņa numurs*

vienotais reģistrācijas Nr./personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *bankas rekvizīti*

*vadītāja vai pilnvarotās personas amats, vārds, uzvārds, tālruņa numurs*

piedāvātā summa, EUR \_\_\_\_\_\_\_\_\_\_\_\_\_ plus PVN

z.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *fiziskas personas vai juridiskas personas vadītāja (pilnvarotās personas) paraksts, atšifrējums*